CELEX: 32012D0141
Language: ro
Date: 2012-03-06 00:00:00
Title: 2012/141/UE: Decizia de punere în aplicare a Comisiei din 6 martie 2012 privind finanțarea măsurilor de supraveghere de urgență referitoare la rabie în nordul Greciei [notificată cu numărul C(2012) 1354]

8.3.2012   
            
            
               RO
            
            
               Jurnalul Oficial al Uniunii Europene
            
            
               L 69/17
            
         DECIZIA DE PUNERE ÎN APLICARE A COMISIEI
   din 6 martie 2012
   privind finanțarea măsurilor de supraveghere de urgență referitoare la rabie în nordul Greciei
   [notificată cu numărul C(2012) 1354]
   (Numai textul în limba greacă este autentic)
   (2012/141/UE)
   COMISIA EUROPEANĂ,
   având în vedere Tratatul privind funcționarea Uniunii Europene,
   având în vedere Decizia 2009/470/CE a Consiliului din 25 mai 2009 privind anumite cheltuieli în domeniul veterinar (1), în special articolul 8 alineatul (2),
   întrucât:
   
               (1)
            
            
               Decizia 2009/470/CE prevede că atunci când un stat membru este amenințat în mod direct de apariția sau răspândirea, pe teritoriul unei țări terțe sau al unui stat membru, a uneia dintre bolile enumerate în lista din anexa I la decizia respectivă, se poate decide adoptarea de măsuri adecvate situației în cauză și acordarea unei contribuții financiare din partea Uniunii, destinate măsurilor considerate în mod special necesare pentru succesul acțiunilor întreprinse.
            
         
               (2)
            
            
               Rabia este o boală a animalelor care afectează în special carnivorele sălbatice și domestice și care are implicații grave asupra sănătății publice. Ea constituie una dintre bolile enumerate în lista din anexa I la Decizia 2009/470/CE.
            
         
               (3)
            
            
               În Grecia, nu a fost detectat niciun caz de rabie din 1987. Cu toate acestea, în urma recentei detectări a acestei boli în Fosta Republică Iugoslavă a Macedoniei, este necesar ca supravegherea rabiei în nordul Greciei să fie consolidată de urgență pentru a determina dacă boala se răspândește pe teritoriul acestui stat membru și în ce măsură este necesară imunizarea pe cale orală a carnivorelor sălbatice pentru a opri răspândirea acestei boli și pentru a o eradica.
            
         
               (4)
            
            
               La 27 ianuarie 2012, Grecia a prezentat Comisiei un plan de urgență pentru supravegherea consolidată a rabiei (denumit în continuare „planul”). Comisia a evaluat planul și a considerat că este acceptabil. Prin urmare, este adecvat ca anumite măsuri din cadrul acelui plan să primească o contribuție financiară din partea Uniunii.
            
         
               (5)
            
            
               Grecia a informat Comisia cu privire la lipsa de personal a laboratorului său național de referință pentru rabie în vederea efectuării numărului sporit de teste necesare pentru punerea în aplicare a planului. Având în vedere actuala situație financiară nefavorabilă și urgența instituirii și punerii în aplicare a planului, este adecvată includerea costurilor legate de personalul de laborator angajat în mod specific pentru efectuarea de teste de laborator în temeiul acestui plan în costurile eligibile pentru o contribuție financiară din partea Uniunii.
            
         
               (6)
            
            
               Având în vedere urgența cu care trebuie pus în aplicare planul, se justifică punerea la dispoziție a contribuției financiare din partea Uniunii pentru măsurile adoptate începând cu 27 ianuarie 2012, când planul a fost prezentat spre finanțare Comisiei.
            
         
               (7)
            
            
               Prezenta decizie constituie o decizie de finanțare în sensul articolului 75 din regulamentul financiar.
            
         
               (8)
            
            
               Măsurile prevăzute în prezenta decizie sunt conforme cu avizul Comitetului permanent pentru lanțul alimentar și sănătatea animală,
            
         ADOPTĂ PREZENTA DECIZIE:
   Articolul 1
   „Planul de urgență pentru supravegherea rabiei” prezentat de Grecia Comisiei la 27 ianuarie 2012 (denumit în continuare „planul”) se aprobă pentru acordarea unei contribuții financiare din partea Uniunii pentru perioada 27 ianuarie 2012-31 decembrie 2012 (denumită în continuare „contribuția financiară”).
   Articolul 2
   (1)   Contribuția financiară nu depășește, în total, 60 000 EUR.
   (2)   Contribuția financiară include o sumă forfetară de 5 EUR per animal sălbatic capturat și trimis pentru depistarea rabiei în conformitate cu planul.
   (3)   Contribuția financiară reprezintă 75 % din costurile care urmează a fi suportate în temeiul planului pentru testele de laborator pentru detectarea infectării cu rabie și pentru izolarea și caracterizarea virusului rabiei.
   Aceste costuri includ:
   
               (a)
            
            
               costurile suportate pentru achiziționarea de truse de testare, reactivi și a tuturor consumabilelor utilizate pentru efectuarea testelor de laborator;
            
         
               (b)
            
            
               cheltuieli de regie egale cu 7 % din suma totală a costurilor menționate la litera (a).
            
         Cu toate acestea, suma maximă a costurilor care urmează a fi rambursate pentru un test de imunofluorescență pentru anticorpi (IFA) nu depășește, în total, 12 EUR per test.
   (4)   Contribuția financiară reprezintă 75 % din costurile suportate pentru personalul angajat în mod specific pentru efectuarea testelor de laborator menționate la alineatul (3).
   Aceste costuri includ:
   
               (a)
            
            
               onorariile plătite personalului sau salariile reale plus contribuțiile la securitatea socială și alte costuri statutare incluse în remunerarea sa;
            
         
               (b)
            
            
               cheltuieli de regie egale cu 7 % din suma totală a costurilor menționate la litera (a).
            
         Cu toate acestea, suma maximă a costurilor care urmează a fi rambursate pentru acest personal nu depășește, în total, 25 000 EUR.
   Articolul 3
   (1)   Contribuția financiară se acordă cu condiția ca Grecia:
   
               (a)
            
            
               să pună în aplicare planul în conformitate cu dispozițiile relevante din legislația Uniunii, inclusiv normele privind concurența, atribuirea contractelor de achiziții publice și ajutoarele de stat;
            
         
               (b)
            
            
               să prezinte Comisiei rapoarte tehnice intermediare în conformitate cu anexa I cel târziu până la:
               
                           (i)
                        
                        
                           31 mai 2012, pentru perioada 27 ianuarie 2012-30 aprilie 2012;
                        
                     
                           (ii)
                        
                        
                           30 septembrie 2012, pentru perioada 1 mai 2012-31 august 2012;
                        
                     
         
               (c)
            
            
               să prezinte un raport tehnic final și un raport financiar în conformitate cu anexele I și II, vizând perioada 27 ianuarie 2012-31 decembrie 2012, cel târziu la 28 februarie 2013;
            
         
               (d)
            
            
               să pună în aplicare în mod satisfăcător măsurile prevăzute în plan.
            
         (2)   În cazul în care Grecia nu respectă condițiile prevăzute la alineatul (1), Comisia reduce contribuția financiară, luând în considerare natura și gravitatea neconformității și pierderea financiară suportată de Uniune.
   Articolul 4
   Prezenta decizie se aplică începând de la 27 ianuarie 2012.
   Articolul 5
   Prezenta decizie se adresează Republicii Elene.
   
      Adoptată la Bruxelles, 6 martie 2012.
      
         
            Pentru Comisie
         
         John DALLI
         
            Membru al Comisiei
         
      
   
   
      (1)  JO L 155, 18.6.2009, p. 30.
   
      ANEXA I
      Rapoartele tehnice prevăzute la articolul 3 alineatul (1) literele (b) și (c) cuprind cel puțin următoarele informații:
      
                  
                     Perioada de raportare: de la _ la _.
                  
               
               
                  Raport tehnic intermediar 
                  Raport tehnic final 
               
            A.   Testele de supraveghere a rabiei efectuate și rezultate
      
      
                  Prefectură
               
               
                  Specie
               
               
                  Tip de test
               
               
                  Număr de animale supuse testului
               
               
                  Rezultate pozitive
               
            
                   
               
               
                   
               
               
                   
               
               
                   
               
               
                   
               
            
                   
               
               
                   
               
               
                   
               
               
                   
               
               
                   
               
            
                   
               
               
                   
               
               
                   
               
               
                   
               
               
                   
               
            
                   
               
               
                   
               
               
                   
               
               
                   
               
               
                   
               
            
                   
               
               
                   
               
               
                   
               
               
                   
               
               
                   
               
            
                   
               
               
                   
               
               
                   
               
               
                   
               
               
                   
               
            B.   Evaluarea tehnică a situației și dificultățile întâmpinate
      
   
   
      ANEXA II
      Raportul financiar prevăzut la articolul 3 alineatul (1) litera (c) cuprinde cel puțin următoarele informații:
      
                  
                     Măsuri eligibile pentru cofinanțare
                  
               
            
                  
                     Teste de laborator
                  
               
            
                   
               
               
                  Tipul testelor
               
               
                  Numărul de animale supuse testului
               
               
                  Numărul de teste efectuate
               
               
                  Costul testelor efectuate, fără cheltuieli de regie
               
            
                  Detectarea antigenului rabiei
               
               
                  IFA
               
               
                   
               
               
                   
               
               
                   
               
            
                  PCR
               
               
                   
               
               
                   
               
               
                   
               
            
                  Altele (precizați)
               
               
                   
               
               
                   
               
               
                   
               
            
                  Izolarea/Caracterizarea virusului rabiei
               
               
                  Secvențialitate
               
               
                   
               
               
                   
               
               
                   
               
            
                  Altele (precizați)
               
               
                   
               
               
                   
               
               
                   
               
            
                  Total
               
               
                   
               
               
                   
               
               
                   
               
               
                   
               
            
                  
                     Personal de laborator angajat în mod specific pentru punerea în aplicare a planului
                  
               
            
                  Nume
               
               
                  Statut (permanent/temporar)
               
               
                  Durata contractului
               
               
                  Suma plătită
               
            
                   
               
               
                   
               
               
                   
               
               
                   
               
            
                   
               
               
                   
               
               
                   
               
               
                   
               
            
                   
               
               
                   
               
               
                   
               
               
                   
               
            
                   
               
               
                   
               
               
                   
               
               
                   
               
            
                   
               
               
                   
               
               
                   
               
               
                   
               
            
         Certific următoarele:
      
      
                  —
               
               
                  
                     cheltuielile menționate sunt reale, contabilizate cu exactitate și eligibile în conformitate cu dispozițiile Deciziei de punere în aplicare 2012/141/UE a Comisiei;
               
            
                  —
               
               
                  
                     nu a fost solicitată nicio altă contribuție din partea Uniunii pentru acest plan și toate veniturile rezultate din operațiunile din cadrul programului sunt declarate Comisiei;
               
            
                  —
               
               
                  
                     planul a fost executat în conformitate cu legislația relevantă a Uniunii, în special cu normele privind concurența, atribuirea contractelor de achiziții publice și ajutorul de stat;
               
            
                  —
               
               
                  
                     se aplică proceduri de control, în special pentru a verifica exactitatea sumelor declarate, în scopul de a preveni, detecta și corecta neregulile.
               
            
         Data:
      
      
         Numele și semnătura directorului operativ: